— З улікам гасцей насельніцтва раёна ў летні час павялічваецца ўдвая. І менавіта турысты часцей за ўсё становяцца ахвярамі злачынцаў. Пераважаюць крадзяжы. Многа іх учыняецца на пляжах. Адлучыўшыся на хвілінку, чалавек не знаходзіць сваёй сумачкі, тэлефона ці фотаапарата. Таму не пакідайце рэчы без нагляду, будзьце пільнымі на дыскатэках і ў месцах, дзе шмат людзей. Аматараў пажывіцца чужымі рэчамі заўсёды хапае. Яшчэ адна праблема летняга часу — крадзяжы плаўсродкаў. Не раз міліцыянеры сутыкаліся з выпадкамі, калі пасля бурнага святкавання гаспадары пакідаюць лодкі без нагляду. У выніку іх ці крадуць, ці ў лепшым выпадку проста адносіць ветрам да іншага берага. Крадзяжы ў турыстаў адбываюцца і тады, калі яны забываюцца зачыніць сваю машыну, хату ці гаспадарчую пабудову. Летам каля пляжа шмат транспартных сродкаў. І злодзей, паспрабаваўшы адчыніць адну ці другую машыну, знойдзе адкрытую і ўкрадзе з яе рэчы.